പൂഞ്ചില് ഏറ്റുമുട്ടല് രണ്ട് സൈനികര് കൊല്ലപ്പെട്ടു ശ്രീനഗര്: ജമ്മുകശ്മീരില് സായുധരുമായുണ്ടായ ഏറ്റുമുട്ടലില് രണ്ട് സൈനികര് കൊല്ലപ്പെട്ടു. വ്യാഴാഴ്ച രാത്രിയാണ് പൂഞ്ച് ജില്ലയിലെ മെന്തറില് നര്ഖാസ് വനത്തിനുള്ളില് ഏറ്റുമുട്ടല് ഉണ്ടായത്. ജൂനിയര് കമ്മീഷന് ഒഫീസറും ഒരു ജവാനുമാണ് കൊല്ലപ്പെട്ടത്. ഗുരുതരമായി പരിക്കേറ്റ ഇരുവരും വൈകാതെ മരണത്തിന് കീഴടങ്ങുകയായിരുന്നു. സംയുക്ത ഓപറേഷനുവേണ്ടിയാണ് സൈനികര് മേഖലയിലെത്തിയതെന്നാണ് റിപോര്ട്ടുകള്. വ്യാഴാഴ്ച വൈകുന്നേരം മുതല് സായുധരുമായി കനത്ത ഏറ്റമുട്ടലാണ് മേഖലയില് നടക്കുന്നത്. വെടിവയ്പ്പ് രൂക്ഷമായതോടെ രജോരിപൂഞ്ച് ദേശീയ പാത താല്ക്കാലികമായി അടച്ചിരുന്നു. ഓപറേഷന് ഇപ്പോഴും തുടരുന്നതായി സൈന്യം പ്രസ്താവനയില് അറിയിച്ചു. പൂഞ്ച് ജില്ലയില് തിങ്കളാഴ്ച സായുധരുമായുണ്ടായ ഏറ്റുമുട്ടലില് കൊല്ലം സ്വദേശിയായ വൈശാഖ് ഉള്പ്പെടെ അഞ്ച് സൈനികര് കൊല്ലപ്പെട്ടിരുന്നു.